CELEX: E2014C0021
Language: et
Date: 2014-01-29 00:00:00
Title: EFTA Järelevalveameti Otsus nr 21/14/COL, 29. jaanuar 2014 , millega üheksakümne kolmandat korda muudetakse riigiabi käsitlevaid menetlus- ja sisulisi eeskirju

19.6.2014   
            
            
               ET
            
            
               Euroopa Liidu Teataja
            
            
               L 179/79
            
         EFTA JÄRELEVALVEAMETI OTSUS
   nr 21/14/COL,
   29. jaanuar 2014,
   millega üheksakümne kolmandat korda muudetakse riigiabi käsitlevaid menetlus- ja sisulisi eeskirju
   EFTA JÄRELEVALVEAMET,
   VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ning protokolli nr 26,
   VÕTTES ARVESSE EFTA riikide vahelist järelevalveameti ja kohtu asutamise lepingut, (2) eriti selle artikli 5 lõike 2 punkti b ja artiklit 24,
   Ning arvestades järgmist:
   EFTA Järelevalveameti suuniste teadus- ja arendustegevuseks ning innovatsiooniks antavat riigiabi käsitlev peatükk (3) kaotas kehtivuse 31. detsembril 2013 (4).
   Kõnealune peatükk on kooskõlas teadus- ja arendustegevuseks ning innovatsiooniks antavat riigiabi käsitleva ühenduse raamistikuga, (5) mis kaotab samuti kehtivuse 31. detsembril 2013 (6).
   Euroopa Komisjon (edaspidi „komisjonf”) avaldas 10. detsembril 2013. aastal teatise teadus- ja arendustegevuseks ning innovatsiooniks antavat riigiabi käsitleva ühenduse raamistiku kohaldamise pikendamise kohta 30. juunini 2014 (7).
   Seoses komisjoni käesoleva ettepanekuga muuta teadus- ja arendustegevuseks ning innovatsiooniks antavat riigiabi käsitlevaid suuniseid (8) ja riigiabi eeskirjade (9) üldise ajakohastamise protsessi raames kiitis komisjon heaks peatüki kehtivuse pikendamise, mis on ennekõike tihedalt seotud paralleelselt tehtud ettepanekuga muuta ELi grupierandi määrust (10).
   Selleks et tagada ühtset lähenemisviisi kõikidele riigiabi vahenditele ning võttes arvesse vajadust tagada teadus- ja arendustegevusele ning innovatsioonile riigiabi andmisel järjepidevus ja õiguskindlus ning riigiabi eeskirjade ühetaoline kohaldamine kogu Euroopa Majanduspiirkonnas, tuleks järelevalveameti teadus- ja arendustegevuseks ning innovatsiooniks antavat riigiabi käsitleva peatüki kehtivust pikendada.
   Olles konsulteerinud komisjoni ja EFTA riikidega,
   ON VASTU VÕTNUD KÄESOLEVA OTSUSE:
   Artikkel 1
   EFTA järelevalveameti suuniste teadus- ja arendustegevuseks ning innovatsiooniks antavat riigiabi käsitleva peatüki punkti 178 esimene lause sõnastatakse järgmiselt:
   
      
                  „(178)
               
               
                  Käesolevat peatükki kohaldatakse kuni 30. juunini 2014”.
               
            
   Artikkel 2
   Ainult ingliskeelne tekst on autentne.
   
      Brüssel, 29. jaanuar 2014
      
         
            EFTA järelevalveameti nimel
         
         
            eesistuja
         
         Oda Helen SLETNES
         
            kolleegiumi liige
         
         Frank BÜCHEL
      
   
   
      (1)  „EMP leping”.
   
      (2)  „Järelevalve- ja kohtuleping”.
   
      (3)  ELT L 305, 19.11.2009, lk 1, EMP kaasanne nr 60, 19.11.2009, lk 1.
   
      (4)  Vt EFTA Järelevalveameti teadus- ja arendustegevuseks ning innovatsiooniks antavat riigiabi käsitlevate suuniste punkt 178.
   
      (5)  ELT C 323, 30.12.2006, lk 1.
   
      (6)  Vt teadus- ja arendustegevuseks ning innovatsiooniks antavat riigiabi käsitleva ühenduse raamistiku punkti 10.3 teine lõik.
   
      (7)  ELT C 360, 10.12.2013, lk 1.
   
      (8)  Arutelu teadus- ja arendustegevuseks ning innovatsiooniks antavat riigiabi käsitleva ELi raamistiku eelnõu üle algatati 20.12.2013. Eelnõu on kättesaadav veebilehel: http://ec.europa.eu/competition/consultations/2013_state_aid_rdi/index_en.html
   
      (9)  Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide Komiteele: ELi riigiabi ajakohastamine (COM(2012) 209 final).
   
      (10)  Komisjoni määrus (EÜ) nr 800/2008, 6. august 2008, EÜ asutamislepingu artiklite 87 ja 88 kohaldamise kohta, millega teatavat liiki abi tunnistatakse ühisturuga kokkusobivaks. ELT L 214, 9.8.2008, lk 3. Arutelu ELi üldise grupierandi määruse eelnõu üle algatati 18.12.2013. Eelnõu on kättesaadav veebilehel: http://ec.europa.eu/competition/consultations/2013_consolidated_gber/index_en.html